《赴淮海道任留别镇江士绅 其三》
清代·黎世序

新开学舍枕江干，白袷青衿玉佩珊。问字我惭一日长，研经君耐九秋寒。

南徐文物推人薮，北固江声走笔澜。一语临歧须记取，科名容易立身难。

作者简介：（1773—1824）清河南罗山人，初名承惠，字湛溪。嘉庆元年进士，知江西星子县，调南昌。官至南河河道总督。治河方略以蓄清敌黄、束水攻沙、种植柳树为主。卒谥襄勤。有《河上易注》、《湛溪文集》。